18.12.2014 Jurnalul Oficial al Uniunii Europene L 363/67 REGULAMENTUL (UE) NR. 1342/2014 AL COMISIEI din 17 decembrie 2014 de modificare a Regulamentului (CE) nr. 850/2004 al Parlamentului European și al Consiliului privind poluanții organici persistenți în ceea ce priveşte anexele IV și V (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (!), în special articolul 7 alineatul (4) litera (a) și alineatul (5) şi articolul 14 alineatele (2) şi (4), întrucât: (1) Regulamentul (CE) nr. 850/2004 implementează în legislația Uniunii angajamentele stabilite în Convenția de la Stockholm privind poluanții organici persistenți (denumită în continuare „convenția”) aprobată prin Decizia 2006/507/CE a Consiliului (), în numele Comunității, precum și în Protocolul Convenției din 1979 asupra poluării atmosferice transfrontaliere pe distanțe lungi, referitor la poluanții organici persistenți (denumit în conti- nuare „protocolul”) aprobat prin Decizia 2004/259/CE a Consiliului (*), în numele Comunității. (2)  În cadrul celei de a patra reuniuni a Conferinței părţilor la Convenție, desfășurată în perioada 4-8 mai 2009, s-a convenit să se includă clordecona, hexabromobifenilul, hexaclorciclohexanii, inclusiv lindanul, pentaclorbenzenul, tetrabromodifenileterul, pentabromodifenileterul, hexabromodifenileterul și heptabromodifenileterul, precum şi acidul perfluoroctan sulfonic şi derivații săi (denumiți în continuare „PFOS”) în anexele la convenție. (3) Având în vedere preocupările în ceea ce priveşte exhaustivitatea şi reprezentativitatea informațiilor ştiințifice privind cantitățile şi concentrațiile de difenileteri polibromurați POP (poluanți organici persistenți) și de PFOS în articole şi deşeuri, aceste substanțe au fost enumerate provizoriu în anexele IV şi V la Regulamentul (CE) nr. 850/2004 fără indicarea concentrațiilor-limită maxime. (4) Au fost evaluate datele ştiințifice suplimentare privind cantitățile şi concentrațiile de difenileteri polibromurați POP și de PFOS în articole și deşeuri. Prin urmare, este necesar să se stabilească concentrațiile-limită maxime pentru aceşti poluanți organici persistenți fără întârzieri nejustificate, cu scopul de a se asigura o aplicare uniformă a Regulamentului (CE) nr. 850/2004 şi a se evita eliberarea continuă a acestor substanțe în mediul înconjurător. (5) Cu ocazia celei de a 27-a reuniuni, care a avut loc între 14 și 18 decembrie 2009, comitetul executiv al Protoco- lului a hotărât includerea în Protocol a hexaclorbutadienei, a naftalinelor policlorurate şi a parafinelor clorurate cu catenă scurtă. (6) Cu ocazia celei de a cincea reuniuni, care a avut loc între 25 și 29 aprilie 2011, Conferința părților la Convenție a hotărât includerea endosulfanului în lista poluanților organici persistenți care trebuie eliminați la nivel mondial, cu unele excepții. (7)  Ţinând seama de deciziile luate de comitetul executiv al Protocolului și de Conferința părţilor la Convenție, este necesar să se actualizeze anexele IV şi V la Regulamentul (CE) nr. 850/2004, în vederea includerii acestor substanțe. (8) Prin urmare, Regulamentul (CE) nr. 850/2004 ar trebui modificat în consecință. (9)  Pentru a oferi întreprinderilor și autorităților competente suficient timp de adaptare la noile cerințe, prezentul regulament ar trebui să se aplice de la 18 iunie 2015. () JOL158, 30.4.2004, p. 7. (') Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți JO L 209, 31.7.2006, p. 1). (') Decizia 2004/259/CE a Consiliului din 19 februarie 2004 privind încheierea, în numele Comunității Europene, a Protocolului la Convenția din 1979 privind poluarea atmosferică transfrontalieră pe distanţe lungi, referitor la poluanții organici persistenți (JO L 81, 19.2.2004, p. 35).